text: [{"text_idx": "#000000", "text": "Commentary on the beautiful city of Fuglafjordur in the Faroe islands, including photos and news"}, {"text_idx": "#000005", "text": "Magnus Jacobsen (Magnus hja\u0301 Jo\u0301hannus og Irenu) hevur sent okkum nakrar vakrar myndir u\u0301r F\u00f8royingahavnini. Vit hildu, at lesarar okkara skuldu sleppa at si\u0301ggja t\u00e6r."}, {"text_idx": "#000006", "text": "F\u00f8royingahavnin var arbei\u00f0spla\u0301ssi\u00f0 hja\u0301 no\u0301gvum f\u00f8royingum i\u0301 no\u0301gv a\u0301r, antin sum arbei\u00f0andi uppi a\u0301 landi, ella sum sjo\u0301ma\u00f0ur. No\u0301gvar kvinnur arbeiddu eisini i\u0301 F\u00f8royingahavnini. Mangt eitt hu\u0301ski\u00f0 i\u0301 F\u00f8royum, eisini i\u0301 Fuglafir\u00f0i, fekk a\u0301rsinnt\u00f8kuna a\u0301 hesum pla\u0301ssi. Hetta arbei\u00f0spla\u0301ss var eins og ein partur av F\u00f8royum. Her h\u00f8vdu vit serr\u00e6ttindir, og ny\u0301ttu eisini gott av ti\u0301."}, {"text_idx": "#000007", "text": "I\u0301 dag er F\u00f8royingahavnin mest at li\u0301kna vi\u00f0 ein sp\u00f8kilsisby\u0301. Eitt anna\u00f0 \u201cClondyke\u201d i\u0301 Gr\u00f8nlandi. Her omanfyri eru 2 myndir av sjo\u0301mansheiminum, sum ta\u00f0 s\u00e6r u\u0301t i\u0301 dag. Eitt sundursorla\u00f0 hu\u0301s har einki glassplintur er eftir i\u0301 vindeygunum."}, {"text_idx": "#000009", "text": "Magnus grei\u00f0ir fra\u0301, at i\u0301 rey\u00f0a bygningurin, norska Velfarshu\u0301si\u00f0, var bert pla\u0301tan i\u0301 biliardbor\u00f0inum framvegis heil, men hon\ner eisini u\u0301r massivum gro\u0301ti. Mangt var at finna i\u0301 pappi\u0301rs hurlivasanum, millum anna\u00f0 kom hann fram a\u0301 gamlar arbei\u00f0sse\u00f0lar hja\u0301 Petur Larsen."}, {"text_idx": "#000011", "text": "Myndirnar hevur Magnus tiki\u00f0 i\u0301 2002 ta\u0301 i\u00f0 hann fiska\u00f0i krabbar vi\u00f0 gomlu Nor\u00f0borg. Teir fo\u0301ru inn til Polaroil, sum liggur vi\u00f0 F\u00f8royingahavnina at bunkra. Grundin til at teir valdu Polairoil , og ikki Nuk, var einamest fyri at behalda gr\u00f8nlendsku manningina."}, {"text_idx": "#000012", "text": "I\u0301 klettin hava mangir f\u00f8royingar ma\u0301la\u00f0 navn si\u0301tt. Ti\u0301verri hev\u00f0i hann onga mynd av hesum. Hann grei\u00f0ir eisini fra\u0301, at teir einafer\u00f0 komu framvi\u00f0 einum skeri, har navni\u00f0 Willy Feilberg var ma\u0301la\u00f0. Um so er, at ta\u00f0 er Willy u\u0301r Fuglafir\u00f0i sum hevur ma\u0301la\u00f0, so er ta\u00f0 langt si\u0301\u00f0ani."}, {"text_idx": "#000013", "text": "Magnus er i\u0301 dag vorin landkrabbi og by\u0301r i\u0301 kongens K\u00f8benhavn, har hann arbei\u00f0ir sum sku\u0301lav\u00f8rur i\u0301 sku\u0301lanum a\u0301 Skolen pa\u030a Lacours vej. Um hann hevur funni\u00f0 s\u00e6r si\u0301na f\u00f8stu hyll i\u0301 li\u0301vinum har, er hann ikki heilt grei\u00f0ur yvir, men eg ivist ikki i\u0301, at hugur hansara ofta er i\u0301 Fuglafir\u00f0i. Eisini plagar hann javnan at vitja aftur a\u0301 steinarnar."}, {"text_idx": "#000014", "text": "Li\u0301ka so hugaligt ta\u00f0 er hja\u0301 u\u0301tisetum at fa\u0301a ti\u0301\u00f0indi heimani\u0301fra\u0301. Li\u0301ka gott er ta\u00f0 hja\u0301 okkum her heima, at hoyra fra\u0301 tykkum u\u0301tisetum."}, {"text_idx": "#000017", "text": "Gle\u00f0ilig Jo\u0301l og gott ny\u0301ggja\u0301r!"}, {"text_idx": "#000018", "text": "Tankar og to\u0301nar i\u0301 Fuglafir\u00f0i"}]